alexandrainst/scandi-wiki huggingface dataset:
Ole Solnørdal

Ole Severin Solnørdal (født 15. februar 1869 i Ørskog, død 1946) var en norsk advokat. Han er også kjent som talsmann for avholdsbevegelsen.

Liv
Han var sønn av læreren Ole Johan Solnørdal og Karen Sorthe. I 1888 tok han examen artium fra Kristiania katedralskole og ble deretter cand. jur. i 1896. Fra 1904 hadde han egen praksis som høyesterettsadvokat i Kristiania.

Solnørdal var formann i den komiteen som ble nedsatt av justisminister Johan Castberg i 1908 for å gjøre forarbeidet til arbeidstvistloven. Han skrev ellers en rekke offentlige og private lovforslag, samt juridiske avhandlinger. I 1905 utarbeidet han sammen med Nikolaus Gjelsvik og Johan Scharffenberg et forslag til en republikansk forfatning for Norge. Fra 1914 til 1927 var han leder for Avholdsfolkets oplysningskontor, og han utga en bok om brennevinsforbudet i 1926. Han var også generalsekretær for Arbeiderdemokratene og samarbeidet nært med Johan Castberg.

Referanser

Litteratur
 O. Solnørdal: Nogen bemerkninger til læren om sedvanerettsdannelse og sedvanerettsreglenes virkeområde. Tidsskrift for Rettsvitenskap 1919 s. 306-357
O. Solnørdal: "Sakens natur". Bemerkninger til den juridiske metode. Tidsskrift for Rettsvitenskap 1921 s. 173-216
O. Solnørdal: Rusdrikkloven. Utgitt med anmerkninger av O. Solnørdal, Advokat. Kristiania (Grøndahl & Søn) 1923
O. Solnørdal: Den Trøndske Ålmenningsretten i gammalnorsk tid. Bilag til Tidsskrift for Rettsvitenskap Oslo 1933
O. Solnørdal: Individ, stat og rett.  Juridiske småskrifter utgitt av Tidsskrift for Rettsvitenskap Nr. 4. Oslo 1942
O. Solnørdal: Rettleiing i almenningslæren. Oslo (BøndenesForlag) 1958.  Anm. av B. Berger i TfR 1959 s. 290-307

Norske advokater
Personer fra Ørskog kommune
Dødsdato ikke oppgitt
Kåre Foss

Kåre Foss (født 10. april 1895 i Kristiania, død 21. oktober 1967) var en norsk litteraturhistoriker og professor ved Universitetet i Oslo.

Liv
Han var sønn av disponent Torstein Foss (1866–1914) og Anna Valstad. I 1922 ble han cand. philol. med hovedfag i norsk, og var deretter ansatt som lektor ved Sorbonne-universitetet i Paris fra 1923 til 1927. Fra 1928 var han overlærer ved Oslo handelsgymnasium, hvor han i 1937 ble direktør. I 1934 fikk han doktorgraden for en avhandling om Ludvig Holbergs naturrett på idéhistorisk bakgrunn. Han ble utnevnt til professor i litteraturhistorie ved Universitetet i Oslo i 1948.

Som litteraturhistoriker tilhørte han den historisk-biografiske retningen. Han skrev artikler i Edda om Ludvig Holberg og om franske forfattere som La Bruyère og Dangeau.

Utmerkelser
Foss var ridder av Æreslegionen og medlem av Det Norske Videnskaps-Akademi.

Litteratur

Eksterne lenker
 

Norske litteraturhistorikere og litteraturkritikere
Professorer ved Universitetet i Oslo
Medlemmer av Det Norske Videnskaps-Akademi
Mackenzie McDonald

Mackenzie McDonald (født 16. april 1995) er en amerikansk profesjonell tennisspiller.

Hans beste resultat i Grand Slam-sammenheng er 4. runde, noe han har nådd ved to anledninger, i Australian Open og Wimbledon.

Referanser

Eksterne lenker 
 

Tennisspillere fra USA
Personer fra Berkeley
Nooshi Dadgostar

Mehrnoosh «Nooshi» Dadgostar (20. juni 1985) er en svensk politiker som representerer Vänsterpartiet. Hun ble valgt inn i Sveriges riksdag i 2014 fra Stockholms län. I 2018 ble hun nestleder i partiet. Hun ble partiets nye leder 31. oktober 2020 etter at Jonas Sjöstedt sa han ikke ville fortsette i januar 2020.

Dadgostar vokste opp i Gøteborg. Senere ble hun lokalpolitiker i Botkyrka kommune utenfor Stockholm.

Referanser

Eksterne lenker 
 
 

Vänsterparti-politikere
Svenske riksdagsmedlemmer 2014–2018
Svenske riksdagsmedlemmer 2018–2022
Mosse Piene

Mosse Piene Gundersen (født 1. april 1935 i Trondheim, død 1991) var en norsk langrennsløper som var aktiv på 1960-tallet. Hun ble norgesmester på 10 kilometer under Norgesmesterskapet på ski 1963 i Molde. Hun var barnebarn av forretningsmannen Johannes Christian Piene, av den tyske slekten Piene.

Piene ble rangert som nummer 228 på listen over de 1000 beste idrettsutøverne i Trøndelag på avisa Nidaros sin kåring i 2020.

Karriere 
Piene fikk sine fleste resultater på 1960-tallet, og representerte Kvinnelige Studenters Idrettsklubb. I 1960 vant hun B-klassen i kretsmesterskapet før hun i 1961 ble nummer to i samme konkurranse, samt at hun ble nummer 6 i NM. I 1961 ble hun også første kvinne sammen med Gina Regland, Guri Østerkløft og Lise Levy som gikk Birkebeinerrennet, selv om de ikke fikk eget startnummer eller egen klasse. Hun fullførte på tiden 4.41.10.

Hennes største resultat kom året etter da hun vant 10 kilometeren under NM i Molde, hvor det deltok totalt 6 kvinner. Dette året ble hun også tatt ut på landslaget i langrennog deltok under det årets Lahtisspelen. I 1963 ble hun nummer 4 på 5 kilometer og nummer 5 på 10 kilometer under NM i Furnes, samt at hun også dette året ble kretsmester.

Etter karrieren
Etter karrieren ble hun Norges første kvinnelige skiinstruktør i 1964 og deltok i KSI sitt arbeid. Hun var utdannet gymlærer av yrke, og var gift med juristen Fridtjof Frank Gundersen fra 1965.

Piene var også aktiv i orientering, og løp lokale løp for KSI også etter skikarrieren.

Referanser 

Norske langrennsløpere
Norgesmestere i langrenn
Nordmenn av tysk opphav
Serhij Rebrov

Serhij Stanislavovytsj Rebrov (; født 3. juni 1974 i Horlivka) er en ukrainsk tidligere fotballspiller, nå manager for den ungarske klubben .

Han var en del av s tropp til VM i fotball 2006 i Tyskland.

Referanser

Eksterne lenker 
 

Ukrainske fotballspillere
Ukrainske fotballtrenere
Spillere i Fotball-VM 2006
Fotballspillere for FC Dynamo Kyiv
Fotballspillere for FC Sjakhtar Donetsk
Fotballspillere for Fenerbahçe SK
Fotballspillere for FK Rubin Kazan
Fotballspillere for Tottenham Hotspur FC
Fotballspillere for West Ham United FC
Personer fra Horlivka
Johs. Myrberg

Johannes Gudbrandsen Myrberg (født 13. februar 1867 i Øvre Rendal, død 20. desember 1940 i Øvre Rendal) var en gårdbruker og lokalpolitiker for Bondepartiet som var ordfører i Øvre Rendal 1923-1928. Da han gikk av som ordfører var det ved loddtrekning, ettersom det var stemmelikhet 8–8 mellom ham og arbeiderpartikandidaten Melkior Undseth.

Han var gårdbruker på gården Myrberget som han overtok etter faren før 1900, og overlot til sønnen Georg i 1938. På gården var det skysstasjon med gjestgiveri, overnatting og servering.

Myrberg var lokalhistorisk interessert, og deltok i arbeidet med Bulls bygdebok. Han var også medlem av det første styret i Øvre Rendal meieri fra 1905.

Referanser 

Sp-ordførere i Hedmark
Ordførere i Rendalen
9P140 URAGAN

9P140 «URAGAN» er en sovjetisk flerrørs rakettkaster i kaliber 220 millimeter som ble tatt i bruk i 1975. Hovedkonstruktør var Aleksander Nikitovitsj Ganitsjev, og basismodellen er montert på kjøretøyet ZIL-135. Våpenet er sammensatt av 16 rør som er ladet med raketter og blir avfyrt som en salve på 20 sekunder. Hver rakett veier 280 kilo, og det trengs 4 mann til å operere våpenet.

Referanser 

Selvdrevet artilleri
Rakettkastere
2A65 MSTA-B

2A65 MSTA-B er en sovjetisk felthaubits som må slepes med et kjøretøy (typisk av typen KAMAZ-63501) og har et kaliber på 152 millimeter. Maksimal skuddvidde er 28900 meter med rakettassisterte granater. MSTA-B har vært benyttet under konflikten i Ukraina.

Kilder 

Tauet artilleri
MT-12 RAPIRA

2A19 eller T-12 er en sovjetisk glattboret 100mm panservernkanon. Den var den viktigste panservernkanonen i Øst-Europa fra 1960-tallet og frem til slutten av 1980-tallet.

Historie 
T-12 gikk inn i tjeneste i 1961, som erstatning for den eldre BS-3 100 mm feltkanon. Den var til vanlig utplassert i panservernenheter i stridsvognbaserte og motoriserte infanteriregimenter for å verne flankene mot fiendtlige motangrep under rask fremrykkning.

I 1970, ble den erstattet i produksjonen av T-12A - eller MT-12 "Rapira", som hadde en glattboret 100 mm 2A29 kanon, og en ny vogn og skjoldvern for å verne mannskapet fra maskingeværild og granatsplinter. Det nye understellet hadde større hjulavstand, som gjør at MT-12 kan bli slept av MT-LB, i hastigheter opp til 60 km/t på vei og 25 km/t i terreng.

2A29R "Ruta" eller MT-12R er en versjon med en RLPK-1 radar for å engasjere seg mål i dårlig sikt (røyk/tåke). Fra 1981 kunne kanonen skyte laser beam-riding missiler 9M117 Kastet (våpen system 9K116) med betegnelsen 2A29K "Kastet" eller MT-12K.

Planen var å erstatte de T-12 med den nyere 2A45 Sprut-B 125 mm glattboret panservernkanon. Frontbeskyttelsen på moderne vestlige stridsvogner er i overkant av hva en direkteskytende 100 mm kanon kan slå gjennom – selv ved hjelp av de mest moderne ammunisjon av typen APFSDS. For en stridsvogn som kan manøvrere slik at den kan dra bruk av fiendens svakheter kan slike våpen fortsatt fungere – men for et våpen som først og fremst er ment brukt i forsvar er dette et alvorlig problem. 
Kanonen krever et mannskap på seks: kanonkommandør, trekkvognssjåfør, sikter, lader, og to ammunisjonbærere. Når kanonen trekkes av en MT-LB transportpanservogn har den med 20 skudd - vanligvis 10 APFSDS, 4 HAM-Frag og 6 HEAT. Siden våpenet er glattboret, er all ammunisjon utstyrt med finner for å stabilisere fluktbane.
Standard utstyr består av panoramasikter PG-1M syn for indirekte ild, og et OP4M-40U teleskop for direkte ild. APN-5-40 eller APN-6-40 er brukt til direkte ild om natten.
Kanonen kan utstyres med LO-7 skiutstyr for transport på over snø eller myrlendt lende.

Ammunisjon 
Merk: penetrasjon tall for RHA (Rheinmetall) på 90 grader.

APFSDS 

 3BM-2

APFSDS-T Tungsten 

 Vekt med hylse:19.34|kg
 Prosjektilvekt: 5.65|kg
 Utgangshastighet: 1575|m/s
 Maksimal rekkevidde: 3000|m|yd
 Penetrasjon:
 230mm på 500 m (9 i på 550 yd)
 180mm til 2000 m (7 i på 2200 yd)
 140mm på 3000 meter (5,5 på 3,300 yd)

 3BM23/3UBM10

APFSDS

 Vekt med hylse: 19.9|kg
 Prosjektilvekt: 4.55|kg
 Utgangshastighet: 1548|m/s|ft/s
 Maksimal rekkevidde: |3000|m|yd
 Penetrasjon: 225mm på 1000 m (8.8 i 1100 m)

HEAT 

 3BK16M/3UBK8

 Vekt med hylse: 23.1|kg
 Prosjektilvekt: 9.5|kg
 Utgangshastighet: 975|m/s
 Maksimal rekkevidde: 1000|m|yd
 Penetrasjon: 400mm

HE-FRAG 

 3OF12/3OF35

 Vekt med hylse: 28.9|kg
 Prosjektilvekt: 16.7|kg
 Utgangshastighet: 700|m/s|-1
 Maksimal rekkevidde (indirekte): 8200|m|yd|-2

Styrt prosjektil 

 9K117 Kastet 3UBK10/3UBK10M

Laserstyrte prosjektil.

 Vekt med hylse: 24.5|kg
 Prosjektilvekt: 17.6|kg
 Gjennomsnittlig hastighet:300|m/s
 Område: 100|-|5000|m
 Penetrasjon: 550|-|600|mm

Referanser 

Panservernvåpen
Sivert Heggheim Mannsverk

Sivert Heggheim Mannsverk (født 8. mai 2002) er en norsk fotballspiller som spiller for .

Landslag 
Den 12. november 2021 fikk han sin første U21-landskamp for Norge mot Finland.

Den 13. november 2022 ble han tatt ut i sin første landslagstropp for  i kampene mot  (17. november) og  (20. november).

Referanser

Eksterne lenker 
 

Norske fotballspillere
Fotballspillere for Sogndal Fotball
Fotballspillere for Molde FK
Personer fra Årdal kommune
Norgesmestere i fotball
Veronika Shishkina

Veronika Shishkina (født 18. august 2003) er en kasakhstansk skihopper, som debuterte i kontinentalcupen i skihopping den 15. desember 2017 på Notodden under 2017/18-sesongen.

Shishkina ble tatt ut i den kasakhstanske troppen til Ski-VM 2019 i Seefeld. Først deltok hun i lagkonkurransen for kvinner, på lag med Valentina Sderzhikova, Dayana Pekha og Alina Tukhtaeva, før hun dagen etterpå kvalifiserte seg til normalbakkerennet og endte på en delt 35.-plass. Shishkina deltok også i mikslagkonkurransen der Kasakhstan endte sist på en 13.-plass.

Hun deltok i skihopping under Vinter-OL for ungdom 2020, der hun kom på 17.-plass i den individuelle konkurransen for jenter.

Referanser

Eksterne lenker 
 

Kasakhstanske skihoppere
Deltakere under Ski-VM 2019
Deltakere under Vinter-OL for ungdom 2020
VM i skiskyting 2020

VM i skiskyting 2020 ble arrangert i Antholz i Italia fra 12. til 23. februar 2020. Dette var sjette gang Antholz arrangerte verdensmesterskapet i skiskyting.

Søknadsprosess 
Antholz ble tildelt mesterskapet under den 12. IBU-kongressen i Chisinau i Moldova 4. september 2016 med 30 stemmer over Pokljuka (15 stemmer) og Oberhof (4 stemmer). Nové Město na Moravě trakk sin søknad før avstemningen.

Program 
Alle tider er i sentraleuropeisk tid, lokal tid i Italia (UTC+01.00).

Medaljevinnere

Kvinner

Menn

Miks

Medaljestatistikk

Norges tropp 
Norges Skiskytterforbund tok ut en tropp med 11 utøvere, hvorav fem kvinner og seks menn.

Kvinner

Menn

Se også 
EM i skiskyting 2020
Junior-EM i skiskyting 2020
Junior-VM i skiskyting 2020

Referanser

Eksterne lenker
VM i skiskyting 2021

VM i skiskyting 2021 ble arrangert i Pokljuka i Slovenia fra 10. til 21. februar 2021. Dette var fjerde gang Pokljuka arrangerte verdensmesterskapet i skiskyting, medregnet VM i miksstafett i 2006.

Russland var utestengt fra mesterskapet, men russiske utøvere fikk lov til å delta under nøytralt flagg og med trebokstavskoden RBU (forkortelse for Russian Biathlon Union). Det internasjonale skiskytterforbundet tillot ikke bruk av navnet Russland eller at utøverne benyttet russiske nasjonalfarger og nasjonalsymboler.

På grunn av koronaviruspandemien ble mesterskapet avviklet uten publikum til stede.

Søknadsprosess 
Tjumen i Russland ble tildelt mesterskapet under den 12. IBU-kongressen i Chisinau i Moldova 4. september 2016 med 25 stemmer over Pokljuka (13 stemmer) og Nové Město na Moravě (11 stemmer). Antholz trakk sin søknad før avstemningen, da de tidligere samme dag ble tildelt VM i skiskyting 2020.

Før starten av VM i skiskyting 2017 i Hochfilzen i Østerrike, ble Russland fratatt arrangementet av IBU på grunn av avsløringer om organisert doping i russisk idrett.

Under den 13. IBU-kongressen 9. september 2018 i Poreč i Kroatia ble Pokljuka tildelt mesterskapet uten motkandidat med 49 stemmer for og én stemme mot.

Program 
Alle tider er i sentraleuropeisk tid, lokal tid i Slovenia (UTC+01.00).

Medaljevinnere

Kvinner

Menn

Mikslag

Medaljestatistikk

Beste nasjon

Beste utøver

Norges tropp 
Norges Skiskytterforbund tok 19. januar 2021 ut en tropp med ti utøvere, hvorav fem kvinner og fem menn. 31. januar 2021 skulle det tas ut en reserve til kvinnenes sprintrenn, men det ble aldri annonsert noe uttak av reserve.

Kvinner

Menn

Se også 
 EM i skiskyting 2021
 Junior-VM i skiskyting 2021

Referanser

Eksterne lenker 
 

 
Arrangementer påvirket av koronaviruspandemien
VM i skiskyting 2023

VM i skiskyting 2023 skal arrangeres i Oberhof i Tyskland fra 8. til 19. februar 2023. Dette vil bli andre gang VM i skiskyting arrangeres i Oberhof, første gang var i 2004.

Søknadsprosess 
Oberhof ble tildelt mesterskapet 9. september 2018 under den 13. IBU-kongressen i Poreč i Kroatia med 28 stemmer over Nové Město na Moravě med 21 stemmer.

Program 
Foreløpig program.
''Alle tider er i sentraleuropeisk tid, lokal tid i Tyskland (UTC+01.00).

Medaljevinnere

Kvinner

Menn

Miks

Medaljestatistikk

Beste nasjon

Beste utøver

Norges tropp

Kvinner

Menn

Referanser

Eksterne lenker 
 Oberhof 2023 hos biathlonworld.com
 

VM i skiskyting
Skiskyting i 2023
Skiskyting i Tyskland
Internasjonale mesterskap i Tyskland
Internasjonale mesterskap i 2023
Pål Guttormsen

Pål Guttormsen (født 8. november 1955) er en norsk tidligere bordtennisspiller.

Han vant 19 NM-gull i perioden 1972–1982. Han vant kongepokalen åtte ganger.

Medaljer i norske mesterskap

Se også 
 Norgesmesterskapet i bordtennis

Referanser

Kilder 
 Rolf Bryhn (1990): Kunnskapsforlagets idrettsleksikon, s. 119.
 Per Jorsett (1996): Hvem er hvem i norsk idrett?, s. 51.
 bordtennis.no: Norgesmestere
 Tom A. Schanke (2012): Norsk Idrettsleksikon – Toppidrett i 150 år, Bind 4, s. 45. Tom A. Schankes Forlag. ISBN 978-82-303-2060-0.

Eksterne lenker 
 

Norske bordtennisspillere
Kongepokalvinnere i bordtennis
Misha Collins

Misha Collins (født 20. august 1974) er en amerikansk skuespiller, som er mest kjent for sin rolle som engelen Castiel i dramaserien Supernatural.

Liv 
Misha Collins er født i Boston i Massachusetts. Han ble oppdratt av en ikke-religiøs familie. I oppveksten hans var familien hans fattige og hadde ofte ikke noe sted å bo. Han har sagt at hans etternavn, Krushnic, går tilbake seks generasjoner til Canada, og han er ikke helt sikker på hvor det kommer fra. Hans scenenavn Collins, er hans tippoldemors pikenavn.

Collins gikk på Greenfield Center School, Northfield Mount Hermon School og på Universitetet i Chicago, hvor han studerte sosial teori.

Referanser

Eksterne lenker 
 

Skuespillere fra USA
Personer fra Boston
Bad Bunny

Benito Antonio Martinez Ocasio (født 10. mars 1994), bedre kjent under artistnavnet Bad Bunny, er en puertoricansk Latin urban musiker. Martinez studerte ved Univerisdad de Puerto Rico i byen Arecibo. Bad Bunny oppnådde stor popularitet på SoundCloud og fikk kontrakt med plateselskapet Hear This Music med utgivelse av singelen «Diles» i 2016. Singelen regnes som hans store gjennombrudd og førte til at Benito oppnådde raskt suksess i det latinamerikanske urbane musikkmiljøet. Under et intervju uttalte sangeren at han har drevet med musikk siden 2008.

Han er vel kjent for sitt samarbeid med andre toppartister i det urbane musikkmiljøet. Sammen med Cardi B og J Balvin utga han singelen «I Like It», som fikk førsteplassen på Billboard Hot 100 på rekordtid. Han ga senere ut med singelen «Mía», der Drake er featuring-artist. Debutalbumet hans, X 100pre (Spansk: «Por cienPre», for alltid), ble utgitt i desember 2018 og inneholder blant annet samarbeid med artistene Diplo, Drake, Ricky Martin og El Alfa.

Bad Bunny er den mest strømmede artisten i verden tre år på rad. I 2022 oppnådde han over 18 milliarder strømminger. I skrivende stund holder han andre plassen etter Drake, i følge Spotifys mest strømmede artist noensinne på plattformen.

Karriere 
Mens han jobbet med å pakke handleposer (engelsk: «grocery bagger») på et supermarked i Vega Baja, San Juan, ga Bad Bunny ut musikk som uavhengig artist. Det var via SoundCloud, at sangen hans «Diles» fanget oppmerksomheten til Dj Luian og førte til at han ble signert til hans plateselskap Hear This Music. Siden den tid har han oppnådd flere topp-ti singler på den amerikanske Hot Latin Songs-listen. Med singelen «Soy Peor» etablerte han seg som en av de fremste artistene i latin trap-sjangeren. Singelen kom på 22.-plass på Hot Latin Songs-listen.

Sommeren 2017 inngikk Bad Bunny en avtale med Cardenas Marketing Network (CMN) i flere latinamerikanske land. Han ble omtalt i Becky G-singelen «Mayores», utgitt juli 2017. I begynnelsen av november 2017 var Bad Bunny vert hos Beats i det første spanskspråklige showet Trap Kingz. I november 2017 kom singelen «Tu No Metes Cabra» på 38.-plass på Hot Latin Songs-listen. Hans remix av «Te Bote» sammen med Ozuna og Nicky Jam nådde nummer én på Hot Latin Songs-listen. I Cardi B sin singel «I Like It», rapper Bad Bunny på spansk, spanglish og engelsk. Det ble Bad Bunny sin første nummer én-singel på den amerikanske Billboard Hot 100.

Han regner seg selv for grunnleggeren av bevegelsen La Nueva Religion (spansk: «den nye religionen»). I et intervju på spansk betegner han denne såkalte bevegelsen som en livsstil, en måte å nyte livet på.

Referanser

Eksterne lenker 
 
 
 
 

Puertoricanske musikere
Sangere
Reggaetonartister
Personer fra San Juan i Puerto Rico
Jim Beaver

James Norman Beaver jr. (født 12. august 1950) er en amerikansk skuespiller, dramatiker, manusforfatter og filmhistoriker. Han er kjent for sin rolle som Bobby Singer i dramaserien Supernatural. Han spilte også Whitney Ellsworth i HBO-serien Deadwood, hvilket brakte han anerkjennelse og en Screen Actors Guild Award-nominasjon, og sheriff Shelby Parlow i FX-serien Justified. Hans memoar Life’s That Way ble publisert i april 2009.

Referanser

Eksterne lenker 
 

Skuespillere fra USA
Personer fra Albany County i Wyoming
Mark Sheppard

Mark Sheppard (født 30. mai 1964) er en britisk-amerikansk skuespiller og musiker. Han er ofte kreditert som "Mark A. Sheppard". Sheppard er kjent for sin rolle som demon/Kongen av Helvete Crowley på dramaserien Supernatural, advokat Romo Lampkin på serien Battlestar Galactica, Interpol-etterforsker James Sterling på [[Leverage]] og forbrytelses herre Badger på Joss Whedon’s Firefly.

Liv 
Sheppard er sønnen til skuespiller W. Morgan Shepard.

Referanser

Eksterne lenker 
 

Engelske skuespillere
Personer fra London
Kinga Rajda

Kinga Rajda (født 22. desember 2000 i Szczyrk) er en polsk skihopper som representerer Sokół Szczyrk.

Rajda debuterte i kontinentalcupen den 18. januar 2015 i Falun i 2014/15-sesongen og debuterte i verdenscupen den 4. desember 2015 i Lysgårdsbakkene på Lillehammer i 2015/16-sesongen.

Hun representerte Polen i Vinter-OL for ungdom 2016 på Lillehammer, og har deltatt i fire junior-VM mellom 2016 og 2019, med en 12.-plass som beste plassering fra Junior-VM på ski 2016 i Râșnov.

Rajda ble tatt ut i den polske troppen til Ski-VM 2019 i Seefeld, hvor hun først kvalifiserte seg til normalbakkerennet og endte på en 34.-plass, før hun deltok i mikslagkonkurransen der Polen endte på en 6.-plass, på lag med Dawid Kubacki, Kamila Karpiel og Kamil Stoch.

I Vinter-OL 2022 i Beijing, ble hun nummer 35 i normalbakkerennet.

Referanser

Eksterne lenker 
 

Polske skihoppere
Deltakere under Vinter-OL for ungdom 2016
Deltakere under Ski-VM 2019
Personer fra Bielsko fylke
Deltakere under Ski-VM 2021
Deltakere for Polen under Vinter-OL 2022
Skihoppere under Vinter-OL 2022
José María Sobral

Alférez José Maria Sobral (født 14. april 1880 i Gualeguaychú i Entré Ríosprovinsen, død 14. april 1961 i Buenos Aires) var en  argentinsk sjøoffiser, geolog og oppdager. Sobral deltok i  Den svenske antarktisekspedisjonen 1901–03.

Biografi 
I 1895 startet Sobral som offiseraspirant på kadettskolen, Escuela Naval, der han tok sin eksamen i 1898. Deretter tjenestegjorde han i perioden 1899–1900 på fregatten «Sarmiento».

I 1901 deltok Sobral på den svenske Antarktis-ekspedisjonen under ledelse av Otto Nordenskjöld etter at Argentina hadde bidratt med forsyninger og proviant. Sobral skulle utføre en rekke meteorologiske og geologiske studier og ble den første argentineren til å sette sin fot på det antarktiske kontinentet.

I 1904 publiserte han sin dagbok Dose años entré los hielos fra den dramatiske ekspedisjonen. Han forlot siden flåten og dro til Sverige for å fortsette å studere geologi ved Uppsala universitet. Sobral tok doktorgraden i 1913.

Den 6. september 1906 giftet han seg med svenske Elna W. Klingström og paret fikk ni barn, hvorav fire ble født i Sverige og fem i Argentina.

I 1914 vendte Sobral tilbake til Argentina, der han jobbet som leder for gruve- og hydrologidepartementet fra 1922 til 1930.

I 1930–1931 var han generalkonsul ved Argentinas ambassade i Norge før han begynte å jobbe som geolog i det nasjonale oljeselskapet Yacimientos Petrolíferos Fiscales (YPF).

Sobral gikk av med pensjon i 1935, men fortsatte å forelese om geologi fram til sin død i 1961.

Referanser

Kilder 
 Stewart, Andrew: Antarctica: An Encyclopedia. London: McFarland and Co., 1990 (2 volumes)

Geologer
Personer fra provinsen Entre Rios
Oppdagere
Argentinske diplomater
Argentinske offiserer
Polarforskere